***Stredná odborná škola ekonomiky, hotelierstva a služieb Jána Andraščíka, Pod Vinbargom 3, 085 01 Bardejov***

**Z M L U V A**č. 01/2021/PV

o poskytovaní praktického vyučovania

**I.**

**Identifikačné údaje**

**1. Škola:**

*Stredná odborná škola ekonomiky, hotelierstva a služieb Jána Andraščíka, Pod Vinbargom 3, 085 01 Bardejov,*

**zastúpená**  *Ing. Helena Ferková, riaditeľka školy*

IČO: 36 155993

DIČ: 2021364598

**a**

**2. Zamestnávateľ:**

*BARDEJOVSKÉ KÚPELE, a.s., 086 31 Bardejovské Kúpele*

**zastúpený** *JUDr. Ing. Jaroslav Komora, predseda predstavenstva, Helena Bačová, členka predstavenstva*

IČO: 36 168 301

IČ DPH: SK2020026250

ako zmluvné strany uzatvárajú túto zmluvu o  poskytovaní praktického vyučovania žiakov *SOŠ ekonomiky, hotelierstva a služieb Jána Andraščíka* v zmysle § 43 ods. 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a v zmysle § 8 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov.

**3. Pracovisko zamestnávateľa:** LD Astória, Ozón, hotel Alexander v Bardejovských Kúpeľoch

**II.**

**Praktické vyučovanie (PV)**

**1. Forma praktického vyučovania**

Praktické vyučovanie bude poskytované žiakom odboru 6323 K hotelová akadémia formou odborného výcviku. Odborný výcvik budú žiaci vykonávať podľa školského vzdelávacieho programu. Náplňou jecvičná práca **(**v odbytovom, výrobnom aj ubytovacom stredisku**),** ktorá zodpovedá povolaniu a odborným činnostiam, na ktoré sa žiak pripravuje.

**2. Časový harmonogram praktického vyučovania**

Odborný výcvik budú žiaci vykonávať v súlade s ustanovenou organizáciou výchovy a vzdelávania v stredných školách a to:

* **súvislé** 3 týždne ( september: 6.9. - 27.9.2021, **denne 7 hodín** – žiaci V.H triedy)

 ( jún: 10.6. – 30.6.2022, **denne 7 hodín** – žiaci III.H triedy )

* **priebežne** 1 deň v týždni (**denne 6 hodín**) a to:
* pondelok ( párny týždeň) - žiaci III. H triedy
* piatok (nepárny týždeň) - žiaci III. H triedy.

PV žiakov začne najskôr o 7. 00 hod. a v popoludňajších hodinách sa skončí najneskôr do 20.00 hodiny. Prax plnoletého žiaka môže začať o 6.00 hod. a skončiť o 22.00 hod. V dňoch pracovného pokoja, štátom uznaných sviatkov a prázdnin sa prax nevykonáva. V prípade PN a inej absencie študenta (súťaž, zahraničná prax, školská akcia, ...) škola neposkytuje náhradu za chýbajúceho študenta.

**Deň začatia praktického vyučovania:** 06. 09. 2021

**Deň ukončenia praktického vyučovania:** 30. 06. 2022

**Počet žiakov na praktickom vyučovaní:**  6 žiakov

**3. Inštruktor a účasť inštruktora na hodnotení a klasifikácií žiakov:**

Praktické vyučovanie na pracovisku zamestnávateľa budú žiaci vykonávať pod vedením inštruktora. Inštruktor oboznámi žiakov s pracovným poriadkom zamestnávateľa, poučí žiakov o BOZP, vedie evidenciu dochádzky žiakov podľa pokynov majstra odbornej výchovy, pravidelne informuje majstra ( aj školu) o všetkých skutočnostiach súvisiacich s výkonom praktického vyučovania, o činnosti, ktorú žiaci počas praxe vykonávali a o správaní sa žiakov. Vyjadruje sa k hodnoteniu žiakov v hodnotiacom liste.

*Počet inštruktorov:*

1. Mgr. Andrea Vaľková *( +421905 963 625)*
2. Mgr. Miriam Hudáková *( +421917 334 749)*
3. Mgr. Ingrid Dutková( +421918807630)

**4. Majster odbornej výchovy/Učiteľ praxe:**

Majster odbornej výchovy vykonáva kontrolu praxe na pracovisku zamestnávateľa a získava od inštruktora informácie o činnosti, ktorú žiak počas praxe vykonáva aj o správaní sa žiaka počas praxe. Tieto informácie slúžia k hodnoteniu a  klasifikácií žiaka. Zamestnávateľ sa zaväzuje umožniť majstrovi/učiteľovi kontrolu žiaka za účelom dohľadu nad dodržiavaním podmienok výchovno-vzdelávacieho procesu. Pri zmene majstra/učiteľa škola bude včas informovať zamestnávateľa o tejto zmene.

*Počet majstrov odbornej výchovy:*

1. Bc. Mária Klimkovská *(tel. č.: +421903 591 686 )*
2. Ing. Martina Šimcová *( tel. č.: +421907 937 341)*

**5. Žiak:**

Žiak je povinný zúčastňovať sa na praktickom vyučovaní podľa časového harmonogramu pod vedením inštruktora a pokynov majstra/učiteľa. Vykonáva len prácu, ktorá zodpovedá povolaniu alebo odborným činnostiam, na ktoré sa pripravuje.

Ak žiak počas praktického vyučovania preukázateľné úmyselne spôsobí škodu a túto škodu neodstráni uvedením do predchádzajúceho stavu, škola alebo zamestnávateľ môže od žiaka požadovať náhradu škody až do štvornásobku minimálnej mzdy.

Žiak má počas PV práva a povinnosti zamestnanca v oblasti BOZP. Žiak počas PV vykonáva cvičnú prácu a môže vykonávať len také práce, ktoré mu nie sú zakázané.

**III.**

**Hmotné a finančné zabezpečenie**

Zamestnávateľ sa zaväzuje:

* zabezpečiť žiakovi osobné ochranné pracovné prostriedky potrebné na výkon cvičnej práce, ktorá zodpovedá povolaniu a odborným činnostiam, na ktoré sa žiak pripravuje,
* poskytnúť žiakom stravovanie za rovnakých podmienok ako svojim zamestnancom,
* uhradiť cestovné náklady za dopravu z miesta trvalého bydliska školy do miesta výkonu praktického vyučovania a späť.

Zamestnávateľ môže žiakovi zo svojich prostriedkov poskytnúť odmenu ako formu motivácie v závislosti od správania sa a aktivity žiaka na praxi.

**IV.**

**BOZP pri praktickom vyučovaní**

**Pracovné a hygienické podmienky**

1. Pred nástupom na PV majster odbornej výchovy preškolí a poučí  žiaka so základnými otázkami BOZP.

Zamestnávateľ opätovne pri nástupe na PV zabezpečí poučenie a preškolenie žiakov o dodržiavaní BOZP a v priebehu praxe tieto zásady bude dodržiavať a kontrolovať – priamu zodpovednosť nesie inštruktor.

2. Zamestnávateľ sa zaväzuje organizovať PV v súlade s požiadavkami všeobecne záväzných právnych predpisov na bezpečnosť a ochranu zdravia pri práci. Pri evidencii, registrácii a hlásení pracovných úrazov sa zamestnávateľ zaväzuje postupovať tiež v súlade s platnými všeobecne záväznými právnymi predpismi.

3. Zamestnávateľ zabezpečí, aby pracovné podmienky žiaka počas PV boli v súlade s touto zmluvou a s ustanoveniami Zákonníka práce v platnom znení, ktoré upravujú pracovný čas, čas odpočinku, bezpečnosť a ochranu zdravia pri práci, starostlivosť o zamestnanca a pracovné podmienky žien a mladistvých.

4. Zamestnávateľ ďalej zabezpečí, aby hygienické podmienky pri PV boli v súlade s požiadavkami zo všeobecne záväzných právnych predpisov na hygienu práce, ďalej poskytne žiakovi vhodné priestory na prezlečenie ako aj základne hygienické prostriedky. Žiaci budú používať pracovný odev reprezentujúci školu a osobné ochranné pracovné prostriedky poskytnuté zamestnávateľom.

5. Škola je povinná preukazne oboznámiť žiakov o povinnosti hlásenia každého úrazu na pracovisku zamestnávateľa. Škola je povinná poučiť žiaka o ochrane majetku a o následkoch v prípade porušenia povinnosti k ochrane majetku, o zodpovednosti za škodu spôsobenú na praxi.

**V.**

**Platnosť a účinnosť zmluvy a spôsob ukončenia zmluvného vzťahu**

1. Zmluva nadobúda platnosť dňom podpisu obidvoch zmluvných strán a  účinnosť dňom nasledujúcim po dni zverejnenia na webovej stránke školy.
2. Zmluva je uzavretá na dobu určitú do **30. 06. 2022**
3. Zmluvné strany prehlasujú, že sú so zmluvou dôkladne oboznámení a
s jej obsahom súhlasia.
4. Zmluva je vyhotovená v dvoch origináloch,  jeden originál obdrží škola, jeden originál obdrží zamestnávateľ.
5. Škola poskytne zoznam uzatvorených zmlúv svojmu zriaďovateľovi. Ak došlo k ukončeniu zmluvy, škola túto skutočnosť písomne oznámi svojmu zriaďovateľovi.
6. Spôsob ukončenia zmluvného vzťahu
7. Uplynutím doby, na ktorú bola zmluva uzatvorená
8. Vzájomnou dohodou školy a zamestnávateľa
9. Písomnou výpoveďou školy alebo zamestnávateľa s výpovednou lehotou najmenej 1 mesiac

Bardejov, dňa 09.07.2021

 ....................................................... ...............................................

 JUDr. Ing. Jaroslav Komora Ing. Helena Ferková

 predseda predstavenstva riaditeľka školy

 .........................................................

 Helena Bačová

 členka predstavenstva